CELEX: 62015TN0441
Language: lv
Date: 2015-07-31 00:00:00
Title: Lieta T-441/15: Prasība, kas celta 2015. gada 31. jūlijā – European Dynamics Luxembourg u.c./EMA

5.10.2015   
            
            
               LV
            
            
               Eiropas Savienības Oficiālais Vēstnesis
            
            
               C 328/26
            
         Prasība, kas celta 2015. gada 31. jūlijā – European Dynamics Luxembourg u.c./EMA
   
   (Lieta T-441/15)
   (2015/C 328/24)
   Tiesvedības valoda – grieķu
   
      Lietas dalībnieki
   
   
      Prasītājas: European Dynamics Luxembourg SA (Luksemburga, Luksemburga), Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Atēnas, Grieķija), European Dynamics Belgium SA (Brisele, Beļģija) (pārstāvji – I. Abazis un M. Sfyri, advokāti)
   
      Atbildētāja: Eiropas Zāļu aģentūra
   
      Prasītāju prasījumi:
   
   
               —
            
            
               atcelt Eiropas Zāļu aģentūras (EMA) lēmumu, kurš prasītājām tika paziņots ar informācijas tehnoloģiju resursu vadītāja 2015. gada 4. jūnija e-pasta vēstuli, un ar kuru EMA noraidīja divus no kandidātiem, kurus prasītājas bija piedāvājušas saistībā ar lūgumu sniegt pakalpojumus Nr. SC001 (Request Form for Services) saistībā ar EMA/2012/10/TIC pamatlīgumu;
            
         
               —
            
            
               piespriest EMA atlīdzināt prasītājām radītos zaudējumus, neiegūstot iespēju noslēgt individuālu projekta vadītāja (Project Manager) līgumu atbilstoši lūgumam sniegt pakalpojumus Nr. SC001, kurus prasītājas ex aequo un bono ir novērtējušas astoņu tūkstošu euro (EUR 8  000) apmērā kopā ar procentiem, sākot no sprieduma pasludināšanas dienas, vai jebkādu citu summu, kuru Vispārējā tiesa uzskatītu par atbilstošu, un
            
         
               —
            
            
               piespriest EMA atlīdzināt visus prasītāju tiesāšanās izdevumus.
            
         
      Pamati un galvenie argumenti
   
   Prasītāju ieskatā, apstrīdētais lēmums ir jāatceļ atbilstoši LESD 263. pantam, jo ar to ir pārkāpts samērīguma princips, kurš reglamentē publisko iepirkumu. Konkrētāk, ar apstrīdēto lēmumu tika noraidītas prasītāju piedāvātās kandidatūras, pamatojoties uz sertifikācijas PRINCE2 metodoloģijā neesamību, kas nav nedz atbilstošs, nedz vajadzīgs kritērijs un ar kuru tādējādi tiek pārkāpts samērīguma princips publiskā iepirkuma jomā.
   Līdz ar to EMA ir izdarījusi acīmredzamu konkrētas tiesību normas pārkāpumu (Finanšu regulas 102. panta 1. punkts), ar kuru ir piešķirtas tiesības indivīdiem, un ir radījusi zaudējumus prasītājām, jo tās ir zaudējušas iespēju noslēgt individuālu projekta vadītāja līgumu, un tādējādi ir tikuši izpildīti nosacījumi prasītājām radīto zaudējumu atlīdzināšanai.